বিগ বস তামিল ১

বিগ বস তামিল ১ ভারতীয় আপাতবাস্তব টেলিভিশন অনুষ্ঠান বিগ বসের তামিল সংস্করণের প্রথম মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০১৭ সালের ২৫শে জুন তারিখে উদ্বোধনী অনুষ্ঠানের মাধ্যমে শুরু হয়েছিল, যা ৯৮ দিনের যাত্রা শেষে ২০১৭ সালের ৩০শে সেপ্টেম্বর তারিখে ফাইনালের মাধ্যমে সম্পন্ন হয়েছে। এই মৌসুমটি ভারতীয় টেলিভিশন চ্যানেল স্টার বিজয়ে সম্প্রচারিত হয়েছে এবং ভারতীয় অভিনেতা কমল হাসান এই মৌসুমের উপস্থাপনা করেছেন।

১৯ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় মডেল ও অভিনেতা আরব জয়লাভ করেছেন, অন্যদিকে স্নেহান প্রথম রানার-আপ হয়েছেন। এছাড়াও হরিষ কল্যাণ এবং গনেশ ভেঙ্কটরমন ফাইনালে পৌঁছেছিলেন।

বিন্যাস
বিগ বস তামিল মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী আরব

 স্থান  বাসিন্দা  পেশা      অবস্থা  ১  আরব  মডেল ও অভিনেতা  দিন ১  দিন ৯৮   ২  স্নেহান  গীতিকার  দিন ১  দিন ৯৮   ৩  হরিষ কল্যাণ  অভিনেতা  দিন ৫৩  দিন ৯৮   ৪  গনেশ ভেঙ্কটরমন  অভিনেতা  দিন ১  দিন ৯৮   ৫  বিন্দু মাধবী  অভিনেত্রী  দিন ৩৫  দিন ৯৬   ৬  সুজা বরুণী  অভিনেত্রী  দিন ৫২  দিন ৯১   ৭  বৈয়াপুরী  মডেল  দিন ১  দিন ৮৪   ৮  কাজল পশুপতি  অভিনেত্রী  দিন ৫৪  দিন ৭০   ৯  রাইজা উইলসন  অভিনেতা  দিন ১  দিন ৬৩   ১০  গায়েত্রী রঘুরাম  অভিনেত্রী  দিন ১  দিন ৫৬   ১১  শক্তি বসুদেবন  অভিনেতা  দিন ১  দিন ৪৯   ১২  মারিয়া জুলিয়ানা  সমাজকর্মী  দিন ১  দিন ৪২   ১৩  ওভিয়া  অভিনেত্রী  দিন ১  দিন ৪১   ১৪  নমিতা  অভিনেত্রী  দিন ১  দিন ২৮   ১৫  আরতি গণেশকর  অভিনেত্রী  দিন ১  দিন ২১   ১৬  ভরণী  অভিনেতা  দিন ১  দিন ১৪   ১৭  গাঞ্জা কারুপ্পু  অভিনেতা  দিন ১  দিন ১৪   ১৮  অনুয়া ওয়াই ভাগবত  অভিনেত্রী  দিন ১  দিন ৭   ১৯  শ্রী নটরাজন  অভিনেতা  দিন ১  দিন ৪  

তথ্যসূত্র

বহিঃসংযোগ


বিষয়শ্রেণী:বিগ বস তামিলের মৌসুম
বিষয়শ্রেণী:২০১৭-এ ভারতীয় টেলিভিশন মৌসুম
বিষয়শ্রেণী:স্টার বিজয়ের মৌলিক অনুষ্ঠান